Play at Home: Hent 10 gratis spil fra PlayStation Store

Det er godt nyt til PlayStation-ejere. Sony giver nemlig 10 gratis spil væk på PS Store, som en del af “Play at Home”-initiativet.

Dette års Play at Home-kampagne startede sidste måned, hvor Ratchet & Clank (2016) kunne downloades gratis. Du kan stadig nå at hente dette spil, indtil den 31. marts.

I disse historiske tider ønskede holdet på PlayStation, at takke fælleskabet ved at give noget tilbage. I disse dage kunne vi alle bruge noget at se frem til, samt en anden grund til at forblive sikkert socialt distanceret, så vi er glade for at kunne tilbyde et gratis udvalg af fantastiske spil og nogle underholdningstilbud.
Lyder det fra Jim Ryan, President & CEO, Sony Interactive Entertainment, på PlayStation Blog.

Fra den 25. marts kan du downloade følgende PS4-titler helt uden beregning. Det kræver blot en PlayStation Network-konto.

ABZU
Enter the Gungeon
Rez Infinite
Subnautica
The Witness

Til de VR-interesserede, vil fire PSVR-spil også blive gjort tilgængelig gratis:

Astro Bot Rescue Mission
Moss
Thumper
Paper Beast

Alle ni spil vil være gratis indtil den 22. april 2021, så du har cirka en måned til at snuppe dem. Når du har gjort det, beholder du spillene “for good”.

Sidst men bestemt ikke mindst, kan du downloade det anmelderroste spil, Horizon Zero Dawn, helt gratis, startende fra den 19. april 2021. Udgaven er The Complete Edition, som inkluderer udvidelsen: The Frozen Wilds. Spillet kan hentes indtil den 14. maj.

Læs også: Nvidia Reflex lander til Overwatch i en ny opdatering

Play at Home: Hent 10 gratis spil fra PlayStation Store